ተማሪዎቻችሁ ፖለቲካውን ያወቁት በግፍ አገዛዝ ቤተሰባቸውን በሞት በማጣት፣ በመቁሰል፣ የደከሙበትን ንብረታቸውን በመነጠቅ፣ ካላ በደላቸው በጨለማ እስር ቤት በመወርወር፣ በዘረኝነት መብታቸውን በመገፈፍ፣ በሀገራቸው እንደዜጋ ባለመቆጠር፣ በባህር በየብስ እየተሰደዱ፣ የአውሬ ሲሳይ በመሆን፣የአረብ ሀገር ጨካኞችን ግፍ ለመሸከም በመገደድ ነው። እንግዲህ ፖለቲካን በቲዎሪ ሳይሆን ህሊናን እና አካልን በሚያሰቃይ ተግባር ለተማሩት ተማሪዎቻችሁ ቢያንስ እውነታውን በማንጸባረቅ ብትናገሩ ድምጽ ለሌላቸው ድምጽ( voice for the voiceless) በመሆን በጎ ሚና መጫወት ትችላላችሁ። ከዚህ ወጣ ሲል ግን በቁስላቸው ላይ ጨው መነስነስ ይሆናል። እውነትን እንማር ብለው አስተማሪዎቻቸውን አክብረው የተሰበሰቡ ተማሪዎችን ማሳዘንም አይገባም……በአዲሱ ዓመት!